CELEX: 62017CN0425
Language: ro
Date: 2017-07-14 00:00:00
Title: Cauza C-425/17: Cerere de decizie preliminară introdusă de Bayerischer Verwaltungsgerichtshof (Germania) la 14 iulie 2017 – Günter Hartmann Tabakvertrieb GmbH & Co. KG/Stadt Kempten

16.10.2017   
            
            
               RO
            
            
               Jurnalul Oficial al Uniunii Europene
            
            
               C 347/8
            
         Cerere de decizie preliminară introdusă de Bayerischer Verwaltungsgerichtshof (Germania) la 14 iulie 2017 – Günter Hartmann Tabakvertrieb GmbH & Co. KG/Stadt Kempten
   (Cauza C-425/17)
   (2017/C 347/08)
   Limba de procedură: germana
   
      Instanța de trimitere
   
   Bayerischer Verwaltungsgerichtshof
   
      Părțile din procedura principală
   
   
      Reclamantă: Günter Hartmann Tabakvertrieb GmbH & Co. KG
   
      Pârâtă: Stadt Kempten
   
      Intervenient: Landesanwaltschaft Bayern
   
      Întrebările preliminare
   
   
               1)
            
            
               Articolul 2 punctul 8 din Directiva 2014/40/UE (1) trebuie interpretat în sensul că „produse destinate a fi mestecate” înseamnă produse din tutun pentru mestecat în sensul clasic al noțiunii?
            
         
               2)
            
            
               Articolul 2 punctul 8 din Directiva 2014/40/UE trebuie interpretat în sensul că „produse destinate a fi mestecate” este sinonim cu „tutun pentru mestecat”, în sensul articolului 2 punctul 6?
            
         
               3)
            
            
               Aspectul dacă un produs din tutun în sensul articolului 2 punctul 8 din Directiva 2014/40/UE „este destinat a fi mestecat” trebuie abordat în mod obiectiv, cu referire la produs, iar nu la informațiile oferite de producător sau la utilizarea efectivă de către consumator?
            
         
               4)
            
            
               Articolul 2 punctul 8 din Directiva 2014/40/UE trebuie interpretat în sensul că, pentru ca un produs din tutun să fie destinat a fi mestecat, este necesar ca acesta să fie adecvat în mod obiectiv, din punctul de vedere al consistenței și al solidității, pentru mestecat și că mestecatul produsului din tutun trebuie să conducă la eliberarea ingredientelor produsului?
            
         
               5)
            
            
               Articolul 2 punctul 8 din Directiva 2014/40/UE trebuie interpretat în sensul că, pentru ca un produs din tutun să fie destinat „a fi mestecat”, este necesar și suficient ca, în plus, printr-o apăsare ușoară și recurentă a produsului din tutun, cu dinții sau cu limba, să se elibereze o cantitate mai mare de ingrediente ale produsului, decât în situația în care produsul ar fi doar ținut în gură?
            
         
               6)
            
            
               Sau, pentru ca acesta să fie „destinat a fi mestecat”, este necesar ca ingredientele sale să nu fie eliberate atunci când produsul se suge sau se ține în gură?
            
         
               7)
            
            
               Natura de produs din tutun destinat „a fi mestecat”, în sensul articolului 2 punctul 8 din Directiva 2014/40/UE, poate fi recunoscută și prin forma de prezentare exterioară a tutunului prelucrat, ca de exemplu un săculeț din celuloză?
            
         
      (1)  Directiva 2014/40/UE a Parlamentului European și a Consiliului din 3 aprilie 2014 privind apropierea actelor cu putere de lege și a actelor administrative ale statelor membre în ceea ce privește fabricarea, prezentarea și vânzarea produselor din tutun și a produselor conexe și de abrogare a Directivei 2001/37/CE, JO. 2014, L 127, p. 1.